recursal/SuperWikiNEXT-32B huggingface dataset:
ஜுட்டால் இறந்த ஆடுகள். கோபி பாலைவனம், மார்ச் 2010.
**ஜுட்** (zud) என்பது மங்கோலியா மற்றும் மத்திய ஆசியாவின் புல்வெளி, பாலைவன மற்றும் பகுதியளவு பாலைவன இடங்களில் நடைபெறும் ஒரு பேரழிவு ஆகும். இச்சூழ்நிலையில் ஏராளமான கால்நடைகள் கடினமான காலநிலையால் மேய்ச்சல் இன்றி பட்டினியால் இறக்கின்றன. குளிர் காலத்தில் பனியானது புற்களை மூடுவதாலும், கோடைகாலத்தில் வறட்சி காரணமாகவும் இது ஏற்படுகிறது. குறிப்பிட்ட காலநிலையைப் பொறுத்து பல்வேறு வகையான ஜுட்கள் அறியப்படுகின்றன.

மங்கோலியாவின் மக்கள் தொகையில் மூன்றில் ஒரு பங்கு மக்கள் தங்கள் வாழ்வாதரத்திற்காக முழுவதுமாக மேய்ச்சல் விவசாயத்தையே நம்பி உள்ளனர். கடினமான ஜுட்கள் பொருளாதார மற்றும் உணவுப் பிரச்சினைகளை மங்கோலியாவில் ஏற்படுத்தக் கூடியவையாக உள்ளன.

கசகஸ்தான், உஸ்பெகிஸ்தான், துருக்மெனிஸ்தான், தஜிகிஸ்தான் மற்றும் கிர்கிஸ்தான் ஆகிய மத்திய ஆசியாவின் அனைத்து நாடுகளிலும் ஜுட் என்பது ஆண்டுதோறும் ஏற்படக்கூடிய பேரழிவாக உள்ளது. ஜுட்டை குறிக்க பயன்படுத்தப்படும் கசக் வார்த்தையின் பொருள் "பறித்துக் கொள்பவன்" என்பதாகும்.

ஜுட்டை தடுக்க பயன்படுத்தப்படும் கிஸ்யக் அரண், தெற்கு கோபி, 2010

உசாத்துணை
---------

1. ↑  Bustanov, Alfrid (2015). *Soviet Orientalism and the Creation of Central Asian Nations*. New York: Routledge. பக். 45. பன்னாட்டுத் தரப்புத்தக எண்:9781138019225.
2. ↑  Jacobs, Andrew (May 19, 2010). "Winter Leaves Mongolians a Harvest of Carcasses". *The New York Times*. .
3. ↑  Mongolia: Harsh Winter Wiping Out Livestock, Stoking Economic Crisis for Nomads, *Eurasianet*, 1 April 2016
4. ↑  The slow and deadly dzud in Mongolia, *BBC*, 14 May 2010
5. ↑  Светлана КОВАЛЬСКАЯ, "Джут в казахской степи", January 22, 2018
**சிறுவர் செயற்பாட்டுக் கழகம்** யாழ் இந்துக்கல்லூரியில் இயங்கிவரும் கழகங்களில் ஒன்றாகும். இது இக்கல்லூரியின் மாணவர்களின் நன்மை கருதி பல செயற்பாடுகளை செய்து வருகிறது.

வரலாறு
------

இக் கழகம் 2000ம் ஆண்டு ஒக்டோபர் 1ம் திகதி அன்று சிறுவர் உள மேம்பாடு கருதி அதிபர் ஏ. சிறிகுமரன் (1996 - 2005) காலத்தில் அல்பிரட் ஜெனீவா என்பவரால் உருவாக்கப்பட்டது. பொறுப்பாசிரியராக திருமதி. சா. அருந்தவபாலன் இருந்தார். இக்கழகத்தின் செயற்பாடாக வலயமட்ட பொதுஅறிவுப் பரீட்சை இவரது காலத்தில் ஆரம்பிக்கப்பட்டது. நா. கு. மகிழ்ச்சிகரன் 2012 இலிருந்து பொறுப்பாசிரியராக உள்ளார். 2009 ஆம் ஆண்டு இக்கழகத்தின் 10வது ஆண்டு இதழ் "கனிவு" வெளியிடப்பட்டது. 2011ல் "சங்கமம்" இறுவட்டு பாடல்கள் வெளியிடப்பட்டது. 2012ல் "கண்ணீர் பூக்கள்" எனும் கவிதை இக் கழக அநுசரணையில் வெளியானது. 2013ம் ஆண்டில் இக்கழகத்தின் முகப்புத்தகம் (facebook) மற்றும் ருவிற்றர் (twitter) கணக்குகள் உத்தியோகபூர்வமாக ஆரம்பிக்கப்பட்டன.

சிறப்பு
-------

யாழ்ப்பாணம் இந்துக் கல்லூரியின் சிறந்த கழகமாக 2009ம் ஆண்டு இக் கழகம் தெரிவு செய்யப்பட்டது. 2013ல் பாடசாலை குமாரசுவாமி பூங்கா, சிரமதான நடவடிக்கை மூலம் துப்பரவு செய்யப்பட்டது. 2013ல் கழக அங்கத்தவர்களுக்கு தனிப்பட்ட சீருடை உருவாக்கப்பட்டுள்ளது. 2013ல் யாழ்ப்பாணம் இந்துக் கல்லூரியின் நூலகத்துக்கு புத்தகங்கள் சேகரித்து வழங்கப்பட்டது. இதைவிட வருடாந்தம் இப் பாடசாலை தவிர 5 பாடசாலைகளில் பொதுஅறிவுப் பரீட்சை மற்றும் கவிதை, கட்டுரை, பேச்சு, குறுநாடகம், சித்திரம் போன்ற போட்டிகளும் நடாத்தி பரிசு வழங்கி வருவதும் குறிப்பிடத் தக்கது. இவை வருடாந்த சிறுவர் தின நிகழ்வின் போது வழங்கப்படுகின்றன.

வெளியிணைப்புக்கள்
-----------------

முகநூல் பக்கம்  

முகநூல் பக்கம்  

டுவிட்டர் பக்கம்   

சிறுவர் செயற்பாட்டுக் கழகம்-blogger
**டால்டா** தாவர நெய்
**டால்டா** (*Dalda*) என்பது தெற்காசியாவில் பிரபலமான தாவர எண்ணெய் (ஹைட்ரஜனேற்றப்பட்ட காய்கறி சமையல் எண்ணெய்) நிறுவனம் ஆகும்.

வரலாறு
------

டாடா என்பது 1930 ஆம் ஆண்டில் பசுவின் பாலில் தயாரிக்கப்பட்ட தேசி நெய்க்கு பதிலியாக, மலிவாக வந்த வனஸ்பதி நெய்யினை இறக்குமதி செய்த டச்சு நிறுவனம் ஆகும்.முந்தைய ஆங்கிலேய காலனித்துவ நாட்களில் இந்தியாவில் தேசி நெய் ஒரு விலையுயர்ந்த பொருளாக இருந்தது,பொதுமக்களுக்கு எளிதில் மலிவு விலையில் கிடைக்ககூடியதாய் இல்லை. இந்திய குடும்பங்களிலும் குறைவாகவே பயன்படுத்தப்பட்டது, எனவே மலிவான விலையில் அதற்கு தேவை இருந்தது.

1931 ஆம் ஆண்டு ஹிந்துஸ்தான் வனஸ்பதி உற்பத்தி நிறுவனம் செயற்கை வனஸ்பதியை தயாரிக்க டாடாவுடன் இணைக்கப்பட்டது.1930 ஆம் ஆண்டின் முற்பகுதிவரை இந்தியாவில் கிடைத்த ஹைட் ரஜனேற்றப்பட்ட தாவர எண்ணெய் ஹுசைன் டாடா மற்றும் ஹிந்துஸ்தான் வனஸ்பதி நிறுவனம் ஆகியவற்றால் இறக்குமதி செய்யப்பட்டது.(தற்பொழுது இந்நிறுவனம் ஹிந்துஸ்தான் யுனிலீவர் லிமிடெட் யுனிலீவர் பாக்கிஸ்தான் எனப்படுகிறது)ஹிந்துஸ்தான் வனஸ்பதி நிறுவனம் ஹைட்ர ஜனேற்றப்பட்ட தாவர எண்ணெய் உற்பத்தி செய்ய திட்டமிட்டது எனவெ டால்டா என்ற பெயரில் புதிய ஹைட் ரஜனேற்றப்பட்ட தாவர எண்ணெய் நிறுவனம் உருவாகியது.அதற்கு முன்பு வரை ஹுசைன் டாடா என்ற பெயரில் இறக்குமதி செய்த பொருளை விற்பனை செய்து வந்தனர். *லீவர் பிரதர்ஸின்* 'எல்' என்ற எழுத்தை புதிய நிறுவனம் பெயரில் டால்டாவாக மாற்றுவதற்கு நிறுவனத்தை அனுமதிக்க லிவர் பிரதர்ஸ் தனது ஒத்துழைப்பைக் கோரினார். பெயர் மாற்றத்திற்கு சம்மதித்தார். டால்டா 1937 இல் அறிமுகம் செய்யப்பட்டது இது இந்தியாவிலும்  பாகிஸ்தானிலும் நீண்ட காலமாக இயங்கும் நிறுவங்களில் ஒன்றாகும்.

1939 ஆம் ஆண்டில் தி டால்டா திரைப்படம் என்பது டால்டா என்ற வனஸ்பதி (சமையல் கொழுப்பு) நிறுவனத்தின் சந்தைப்படுத்துதல் பிரச்சாரத்திற்க்காக உருவாக்கப்பட்ட ஒரு விளம்பர படமாகும்.லிண்டாஸ் என்பர் இந்தியாவின் பல் ஊடக விளம்பர படத்தினை உருவாக்கினார்.

இந்தியாவில்
-----------

2003 ஆம் ஆண்டு, பங்கே லிமிடெட், ஹிந்துஸ்தான் யூனிலீவர் லிமிடெட் நிறுவனத்திடமிருந்து டால்டா நிறுவனத்தை ரூ.100 கோடிக்குக் கீழ் வாங்கியது. பின்னர் பங்கே டால்டாவை ஒரே நிறுவனமாக உருவாக்கி, புவியியல் அடிப்படையில் பல்வேறு வகையான சுத்திகரிக்கப்பட்ட எண்ணெய்களை (சோயாபீன், சூரியகாந்தி, பால்மோலிவ் போன்றவை) விற்பனை செய்யத் தொடங்கினார்கள்.

மேற்கோள்கள்
-----------

1. ↑  Dilawar Hussain (5 January 2008). "Dalda grabs Tullo in edible oil business". *Dawn (newspaper)*.. பார்த்த நாள்: 20 September 2021.
2. ↑  "Pitata's Discover Q&A for Kids: 'How Did Advertising Start in India?'". 2006-10-21 அன்று மூலம் பரணிடப்பட்டது. 2006-08-14 அன்று பார்க்கப்பட்டது.
3. ↑  Pinto, Viveat Susan (2015-03-05). "40 years ago...And now: How Dalda built, and lost, its monopoly". *Business Standard India*. .
4. ↑  "Dalda: The rise, fall, and revival of The Vanaspati ghee". *The Strategy Story* (ஆங்கிலம்). 2021-02-06. 2022-04-03 அன்று பார்க்கப்பட்டது.
**ஒளிச்சிதைவு** அல்லது **ஒளிப்பிரிகை** (*photodisintegration*, *phototransmutation*, அல்லது *photonuclear reaction*) என்பது ஓர் அணுக்கருத் தாக்கம் ஆகும். இத்தாக்கத்தின் போது ஓர் அணுக்கரு ஆற்றல்-மிக்க காம்மா கதிரை ஏற்று, கிளர்வு நிலைக்கு சென்று, உடனடியாக ஓர் அணுவடித்துகளை வெளியேற்றித் தேயும் நிகழ்வாகும். உள் வரும் காம்மா கதிர் ஒன்று அல்லது அதற்கு மேற்பட்ட நொதுமிகள், நேர்மின்னிகள், அல்லது ஒரு ஆல்ஃபா துகளை கருவில் இருந்து உந்தித் தள்ளுகின்றது. இவ்வகையான வினைகள் (γ,n), (γ,p), (γ,α) எனப்படுகின்றன. பொதுவாக மின்காந்த அலைகளின் ஆற்றலைப் பொறுத்து தாம்சன் சிதறல், ஒளிமின் விளைவு, காம்டன் விளைவு முதலியன நிகழ்வதை பார்க்க முடிகிறது.

ஒளிச்சிதைவு இரும்பை விட இலகுவான அணுக்கருக்களுக்கு வெப்பங்கொள் (ஆற்றல் உறிஞ்சுதல்) வினையாகவும், இரும்பை விட கனமான அணுக்கருக்களுக்கு சில நேரங்களில் வெப்ப உமிழ் (ஆற்றல் வெளியீடு) வினையாகவும் இருக்கும்.

தியூட்டிரியத்தின் ஒளிச்சிதைவு
-----------------------------

2.22 MeV அல்லது அதிக ஆற்றலைக் கொண்டுள்ள ஒளியன் ஒன்று தியூட்டிரியம் அணுவுடன் ஒளிச்சிதைவில் ஈடுபடும். இதன் போது ஐதரசனும் ஒரு நியூத்திரனும் கிடைக்கப்பெறுகின்றன:

|  |  |  |  |  |  |  |
| --- | --- | --- | --- | --- | --- | --- |
| 21D  | +  | γ  | →  | 11H  | +  | n |

ஜேம்ஸ் சாட்விக், மோரிசு கோல்தாபர் ஆகியோர் இந்த வினையை புரோத்தன்-நியூத்திரன் திணிவு வேறுபாட்டை அறியப் பயன்படுத்தினர்.

பெரிலியத்தின் ஒளிச்சிதைவு
-------------------------

1.67 MeV அல்லது அதிக ஆற்றலைக் கொண்டுள்ள ஒளியன் ஒன்று பெரிலியம்-9 (100% தூய பெரிலியம்) உடன் ஒளிச்சிதைவில் ஈடுபடும். இதன்போது இரு ஈலியம் அணுக்களும் ஒரு நியூத்திரனும் கிடைக்கப்பெறுகின்றன:

|  |  |  |  |  |  |  |  |
| --- | --- | --- | --- | --- | --- | --- | --- |
| 94Be  | +  | γ  | →  | 2 |  42He  | +  | n |

ஒளிப்பிளவு
----------

**ஒளிப்பிளவு** (Photofission) என்பது ஆற்றல் மிக்க காமா கதிர்கள் பிளவுறு தனிமங்களான யுரேனியம், பொலோனியம் போன்ற தனிமங்களில் மோதி ஏறக்குறைய சம நிறையுடைய துகள்களையும் சில நியூட்ரான்களையும் வெளிக்கொணரும் கருவினையாகும்.

குறிப்புகள்
-----------

1. ↑  Donald\_D.\_Clayton (1984). *Principles of Stellar Evolution and Nucleosynthesis*. University of Chicago Press. பக். 519. பன்னாட்டுத் தரப்புத்தக எண்:978-0-22-610953-4. .
2. ↑  Chadwick, J.; Goldhaber, M. (1934). "A nuclear 'photo-effect': disintegration of the diplon by γ rays". *Nature* **134** (3381): 237–238. doi:10.1038/134237a0. Bibcode: 1934Natur.134..237C.
***டாலர்*** அல்லது ***டொலர்*** (*dollar*, பொதுவாக "$" ஆல் குறிக்கப்படும்) என்பது ஐக்கிய அமெரிக்கா, ஆஸ்திரேலியா, நியூசிலாந்து, கனடா, கிழக்குக் கரிபியன் பகுதிகள், ஹொங்கொங், தாய்வான், சிங்கப்பூர், புருணை, கிழக்குத் திமோர், எக்குவடோர், சூரினாம், எல் சல்வடோர், பனாமா, மற்றும் பெலிசு ஆகிய நாடுகளில் நாணய அலகாகப் பயன்படுத்தப்படுகிறது.

வரலாறு
------

### சொற்பிறப்பு

தற்போதைய செக் குடியரசின் ‘ஜோசிம்ஸ்தல்’ என்ற நகரத்தில் 16ம் நூற்றாண்டில் வெள்ளிச் சுரங்கம் தோண்டப்பட்டது. இந்நகரம் அப்போது செருமனியின் வசம் இருந்தது. இங்கு தோண்டப்பட்ட வெள்ளியில் இருந்து வெள்ளி நாணயம் வார்க்கப்பட்டது. இதற்கு *ஜோக்கிம்ஸ்தாலர்* என்று பெயரிடப்பட்டது. செருமனிய மொழியில் ‘தால்’ (*thal*) என்பதற்குப் "பள்ளத்தாக்கு" என்று பொருள். ஜோக்கிம்ஸ்தாலர் "தாலெர்" எனச் சுருக்கமாக அழைக்கப்பட்டது. 

இப்பெயர் பின்னர் வேறு மொழிகளுக்கும் பரவியது. தானிய மொழி, சுவீடிய மொழி, நோர்வேஜிய மொழிகளில் *ரிக்ஸ்டாலெர்* என்றும், எத்தியோப்பிய மொழியில் டாலரி என்றும், இத்தாலிய மொழியில் டாலெரோ என்றும், பின்னர் ஆங்கில மொழியில் *டாலர்* என்றும் வழங்கப்பட்டது..

அடிக்குறிப்புகள்
----------------

1. 1 2  National Geographic. June 2002. p. 1. *Ask Us*.

வெளி இணைப்புகள்
---------------

* Etymonline (word history) for "buck" and Etymonline (word history) for "dollar"
* Thesaurus (synonyms) பரணிடப்பட்டது 2009-06-21 at the வந்தவழி இயந்திரம்
* The Source: Slang Dictionary பரணிடப்பட்டது 2010-02-26 at the வந்தவழி இயந்திரம்
குழந்தை பிறந்ததும் அதன் வயிற்றில் தொங்கும் சிறு தொப்புள் கொடியில் இருக்கும் சுமார் 80 மி.லி இரத்தம் **தொப்புள் கொடி இரத்தம்** (*Umblical cord blood*) எனப்படுகின்றது. இந்த இரத்தத்தில் அதிக அளவு ஆதார செல்கள் (ஸ்டெம் செல்கள்) உள்ளன. இந்த ஆதார செல்களிலிருந்து உடலின் உறுப்புக்களை உருவாக்கலாம். இந்த இரத்த ஆதார செல்களை குழந்தை பிறக்கும் போது தொப்புள் கொடியிலிருந்து பிரித்தெடுத்து சேமித்து வைத்தால் இரத்த சம்பந்தமாக ஏற்படும் 80 க்கும் மேற்பட்ட நோய்களை இந்த சேமித்த ஆதார செல்களை பயன்படுத்தி அந்த குழந்தையையோ அல்லது இது பொருந்தக்கூடிய மற்ற குழந்தையையோ குணமாக்கலாம். தொப்புள் கொடி இரத்தத்தை சேமிக்க பல தொப்புள் கொடி இரத்த வங்கிகள் இருக்கின்றன.

இரத்தம் சேமிக்கும் முறை
-----------------------

குழந்தை பிறந்ததும் தொப்புள் கொடியிலிருந்து பாதுகாப்பான முறையில் சராசரியாக 80 மி.லி. இரத்தம் இரத்தப்பைகளில் சேகரிக்கப்பட்டு உடனடியாக சேமிப்பு நிலையாங்களுகில் கொண்டு செல்லப்பட்டு திரவ நைட்ரசனைப் பயன்படுத்தி -196 டிகிரியில் பாதுகாக்கப்படுகின்றன. சராசரியாக 21 ஆண்டுகள் பாதுகாக்கப்படுகின்றன. இந்த காலங்களில் இரத்தம் பெறப்பட்ட குழந்தைகளுக்கு இரத்த சம்பந்தமான நோய்கள் கண்டறியப்பட்டால் அந்த குழந்தையின் உடலில் இந்த ஆதார செல்கள் செலுத்தப்பட்டு அவை உடனடியாக அந்த குறைபாடுள்ள செல்களை உற்பத்தி செய்து நோயை குணமாக்கும்.

இரத்தம் பாதுகாத்தல்
-------------------

வளர்ந்த நாடுகள் பலவற்றில் அரசாங்கமே பிறக்கும் ஒவ்வொரு குழந்தையின் தொப்புள் கொடி இரத்தத்தையும் சேமித்து வைக்கின்றன. இந்தியாவில் தனியார் நிறுவனங்களே தற்போது சேமித்து வருகின்றன. இதற்காக வருடத்திற்கு 2000 முதல் 3000 வரை வசூலிக்கின்றனர். குழந்தை பிறப்பதற்கு முன்பே இவர்களிடம் தெரிவித்தால் பிரசவம் பார்க்கும் மருத்துவர்கள் வழியாக அவர்கள் தொப்புள் கொடி இரத்தத்தை எடுத்து சென்று பாதுகாப்பார்கள். இந்தியாவிலும் குறிப்பிட்ட அரசு மருத்துவமனைகளில் தற்போது இரத்த வங்கிகளை தொடங்கி வருகின்றன.
**எத்தில்மக்னீசியம் புரோமைடு** *(Ethylmagnesium bromide)* என்பது C2H5MgBr என்ற மூலக்கூற்று வாய்ப்பாடு கொண்ட ஒரு கரிமமக்னீசியம் சேர்மமாகும். கிரின்யார்டு கரணியான இச்சேர்மத்தில் ஒரு மக்னீசியம் நேர்மின் அயனி எத்தில் தொகுதியுடன் சகப்பிணைப்பும் புரோமின் எதிர்மின் அயனியுடன் அயனிப்பிணைப்பும் கொண்டுள்ளது. C2H5Mg+•Br− என்றும் எழுதப்படும் இச்சேர்மம் பரவலாக ஆய்வகங்களில் கரிமச் சேர்மங்களை தொகுப்பு முறையில் தயாரிக்கப் பயன்படுகிறது.

வினைகள்
-------

மின்னணு கூட்டு வினையில் எத்தில் எதிரயனி முறியலகிற்கு செயற்கை சமனாக செயல்படுவதை தவிர்த்து எத்தில்மக்னீசியம் புரோமைடு வலிமையான ஒரு காரமாகப் பயன்படுத்தப்படுகிறது. ஆல்கைன்கள் போன்ற பல்வேறு அடி மூலக்கூறுகளை புரோட்டான் நீக்கம் செய்யும் வினை இதற்கு எடுத்துக்காட்டாகும் :

RC≡CH + EtMgBr → RC≡CMgBr + EtH.
இப்பயன்பாட்டிற்கு கரிம இலித்தியம் வினைப்பொருட்கள் பரவலாகக் கிடைப்பதால் எத்தில்மக்னீசியம் புரோமைடு முழுமையாக ஒதுக்கப்படுகிறது.

தயாரிப்பு
---------

வணிகமுறையில் எத்தில்மக்னீசியம் புரோமைடு பரவலாகக் கிடைக்கிறது. வழக்கமாக டை எத்தில் ஈதர் அல்லது டெட்ரா ஐதரோபியூரான் சேர்மத்தில் ஒரு கரைசலாக இது காணப்படுகிறது. கிரின்யார்டு கரணியிலிருந்து சாதாரணமாக எத்தில்மக்னீசியம் புரோமைடைத் தயாரிக்க இயலும். டை எத்தில் ஈதரில் உள்ள மக்னீசியத்தை புரோமோயீத்தேனுடன் வினைபுரியச் செய்து இதைத் தயாரிக்கிறார்கள். :

EtBr + Mg → EtMgBr

மேற்கோள்கள்
-----------

1. ↑  Taniguchi, H.; Mathai, I. M.; Miller, S. I. (1970). "1-Phenyl-1,4-Pentadiyne and 1-Phenyl-1,3-Pentadiyne". *Organic Syntheses* **50**: 97. . ; *Collective Volume*, **6**, p. 925
2. ↑  Quillinan, A. J.; Scheinmann, F. (1978). "3-Alkyl-1-alkynes Synthesis: 3-Ethyle-1-hexyne". *Organic Syntheses* **58**: 1. . ; *Collective Volume*, **6**, p. 595
3. ↑  Newman, M. S.; Stalick, W. M. (1977). "1-Ethoxy-1-butyne". *Organic Syntheses* **57**: 65. . ; *Collective Volume*, **6**, p. 564
4. ↑  Moyer, W. W.; Marvel, C. S. (1931). "Triethyl Carbinol". *Organic Syntheses* **11**: 98. . ; *Collective Volume*, **2**, p. 602
**ஒளிப்பாயம்** அல்லது **தன்னொளிர்வு** (luminescence) என்பது ஒரு ஒளிமூலத்தினால் வெளிவிடப்பட்டுக் கண்களால் பார்க்கப்படுகின்ற ஒளிச் சக்தியின் அளவைக் குறிக்கும். இன்னொரு வகையில் இதனைப் பார்வைத் தாக்கத்தின் அடிப்படையில் அளவீடு செய்யப்படும், ஒளிமூலமொன்றால் வெளியேற்றப்படுகின்ற, ஒளிச்சக்தியின் அளவு என்று கூறலாம். இதன் அலகு  *லுமென்*  ஆகும்.

ஒரு பொருள் வெப்பத்தினாலல்லாத ஒளி உமிழும் தன்மையைத் தன்னொளிர்வு எனலாம். எனவே, இதனை குளிர் நிலை கதிர்வீச்சென்றும் கூறலாம். வேதிவினைகள், மின்னாற்றல், அணுவக அசைவுகள் அல்லது படிகத்தின் மீதான அழுத்தங்கள் ஆகியவற்றால் தன்னொளிர்வு ஏற்படுகிறது. இதனால், வெப்பத்தினால் ஒளி உமிழும் வெள்ளொளிர்வு (incandescence) நிகழ்விலிருந்து ஒளிப்பாயம் வேறுபடுகிறது. முதலில் கதிரியக்கம், கதிரியக்கத் தன்னொளிர்வாகக் கருதப்பட்டதென்றாலும், மின்காந்தக் கதிர்வீச்சைத் தவிர மற்ற நிகழ்வுகளும் கதிரியக்கத்தில் நடைபெறுவதால், தற்பொழுது கதிரியக்கம் தன்னொளிர்விலிருந்து வேறாகப் பிரித்தறியப்படுகிறது. தன்னொளிர்வு என்னும் சொல் செருமானிய இயற்பியலாளரான எயிலார்ட் வீடெமான் என்பவரால் அறிமுகப்படுத்தப்பட்டது,.

மேற்கோள்கள்
-----------

1. ↑  E. Wiedemann (1888) "Über Fluorescenz und Phosphorescenz, I. Abhandlung" (On fluorescence and phosphorescence, first paper), *Annalen der Physik*, **34**: 446-463.
2. ↑  *A Brief History of Fluorescence and Phosphorescence before the Emergence of Quantum Theory* Bernard Valeur and Mario N. Berberan-Santos J. Chem. Educ. 2011, 88 (6), pp 731–738 எஆசு:10.1021/ed100182h
**ஒளியணு இராக்கெட்** *(Photon rocket)* என்பது கருதுகோள் நிலையிலுள்ள ஒர் ஏவூர்தியாகும். உமிழப்பட்ட ஒளியணுக்களின் உந்துகையை இவ்வகை இராக்கெட்டுகள் தங்கள் உந்துவிசையாகப் பயன்படுத்திக் கொள்ளும்.. 
அணுக்கரு ஒளியணு இராக்கெட்டுகளில் உள்ளது போல இராக்கெட் மேலுள்ள ஒளியணுவாக்கிகள் ஒளியணுக்களை உற்பத்தி செய்கின்றன. அனைத்து எரிபொருளும் ஒளியணுக்களாக மாற்றப்பட்டு ஒரே திசையில் வெளிப்படும் என்பதான நல்லியல் நிகழ்வு இத்தகைய இராக்கெட்டுகளின் நிலையான பாடநூல் வழக்காகும். அனைத்து ஒளியணுக் கற்றைகளும் முழுவதுமாக நேர்வரிசையாக்கப் படுவதில்லை என்பதும் அனைத்து எரிபொருளும் முழுமையாக ஒளியணுக்களாக மாற்றப்படுவதில்லை என்பதும் மிகவும் யதார்த்தமான உண்மை நிலையாகும். இதனால் மிக அதிக அளவிலான எரிபொருள் தேவைப்படும் என்பதால் மிகப்பெரிய இராக்கெட்டுகள் வடிவமைத்தல் அவசியமாகிறது .
கற்றை சீரொளி உந்துகையில் ஒளியணுவாக்கிகளும் விண்வெளியூர்திகளும் தனித்தனியாகப் பிரித்துவைக்கப்படுகின்றன. ஒளியணு மூலத்திலிருந்து வரும் ஓளியணுக்கள் கற்றையாக்கப்பட்டு சீரொளியைப் பயன்படுத்தும் விண்வெளியூர்திக்கு அனுப்பப்படுகிறது.

ஒளியணு சீரொளி அமுக்கியில் நேர்வரிசையாக்கப் பட்ட ஒளியணுக்களின் துள்ளல்களை ஆடிகளால் பலமடங்கு அதிகரிப்பதன் மூலம் மீளப்பயன்படுத்தப்படுகின்றன.

மேற்கோள்கள்
-----------

1. ↑  McCormack, John W. "5. PROPULSION SYSTEMS". *SPACE HANDBOOK: ASTRONAUTICS AND ITS APPLICATIONS*. Select Committee on Astronautics and Space Exploration. 29 October 2012 அன்று பார்க்கப்பட்டது.
2. ↑  "A Photon Rocket, by G.G. Zel'kin" (PDF). 2017-05-17 அன்று மூலம் (PDF) பரணிடப்பட்டது. 2017-05-07 அன்று பார்க்கப்பட்டது.
3. ↑  "There will be no photon rocket, by V. Smilga" (PDF). 2017-05-17 அன்று மூலம் (PDF) பரணிடப்பட்டது. 2017-05-07 அன்று பார்க்கப்பட்டது.

புற இணைப்புகள்
--------------

* Whatever happened to Photon Rockets? பரணிடப்பட்டது 2015-02-20 at the வந்தவழி இயந்திரம்
பொருளின் உண்மைத் தோற்றத்திலிருந்து காட்சிப் புலனுணர்வு மூலம் பெற்ற படிமம் வேறுபடுதல் **ஒளியியற் கண்மாயம்** (*Optical Illusion*) எனப்படும்.

உடலியல் ஒளியியற் கண்மாயம்
-------------------------

எர்மன் நெய்யரி மாய உணர்ச்சி
அதிக ஒளியைப் பார்த்த பின் தோன்றும் பின்தோற்றங்களை உடலியல் ஒளியியற் கண்மாயத்துக்கு எடுத்துக்காட்டாகக் கூறலாம். படிமமொன்றின் ஒளிர்வு, நிறம், அமைவு, அளவு, நகர்வு முதலியவை உடலியல் ஒளியியற் கண்மாயத்தை ஏற்படுத்துவதற்குப் பங்களிக்கின்றன.

எர்மன் நெய்யரி மாய உணர்ச்சியில் வெள்ளைப் புள்ளிகள் கறுப்புப் புள்ளிகளாகத் தோன்றுவதும் உடலியல் ஒளியியற் கண்மாயமே ஆகும்.

கலைஞர்கள்
---------

எம். சி. எசுசர், பிரிட்செட்டு இரிலே, சால்வடார் இடாலி, கிசெப்பி அர்சிம்போல்டோ, மார்செல் துச்சாம்பு, விக்டர் வசரேலி, சார்லசு ஆலன் கில்பர்டு முதலியோர் ஒளியியற் கண்மாயங்களை உருவாக்கிய கலைஞர்கள் ஆவர்.

காட்சியகம்
----------

* எப்பின்காசு மாய உணர்ச்சிஎப்பின்காசு மாய உணர்ச்சி
* சிற்றுண்டிச்சாலைச் சுவர் மாய உணர்ச்சிசிற்றுண்டிச்சாலைச் சுவர் மாய உணர்ச்சி
* பேக்கு-மேன் மாய உணர்ச்சிபேக்கு-மேன் மாய உணர்ச்சி
* நகர்வு மாய உணர்ச்சிநகர்வு மாய உணர்ச்சி

இதையும் பார்க்க
---------------

* மாய உணர்ச்சி

மேற்கோள்கள்
-----------

1. ↑  ஒளியியற்கண் மாயங்கள் என்றால் என்ன (ஆங்கில மொழியில்)?
2. ↑  கறுப்புப் புள்ளிகளை எண்ணுங்கள் (ஆங்கில மொழியில்)
**நீசு கவுண்டி** (*County of Nice*, **நீஸ் கவுண்டி** அல்லது **நிக்கார்ட் நாடு** (*Nicard Country*, பிரெஞ்சு மொழி: *Comté de Nice*, இத்தாலியம்: *Contea di Nizza/Paese Nizzardo*, என்பது பிரான்சின் பிரான்சின் தென்-கிழக்குப் பகுதியில் அமைந்துள்ள நீசு நகரைச் சுற்றிய ஒரு வரலாற்றுப் புகழ் மிக்க பிரதேசம் ஆகும். இது நடுநிலக் கடல், வார் ஆறு, மற்றும் ஆல்ப்சின் தென்முனை ஆகியவற்றுக்கிடையில் அமைந்துள்ளது.

வரலாறு
------

1796 இல் இத்தாலியின் சார்தீனியா இராச்சியத்தின் ஒரு பகுதியாக இருந்தது.
நீசு கவுண்டியில் உரோமர்கள் ஆக்கிரமிக்கும் வரை லிகூரிய இனத்தவர்கள் வாழ்ந்து வந்தார்கள். இவர்கள் அகஸ்டசினால் கைப்பற்றப்பட்டு கிபி 4ம் நூற்றாண்டளவில் குடியேற்றக் காலம் ஆரம்பமாகிய போது, முழுமையாக உரோம மயப்படுத்தப்பட்டனர். இக்காலப் பகுதியில் இப்பகுதி இத்தாலியின் ஒன்பதாம் லிகூரியாவின் ஒரு பகுதியாக இருந்தது.

உரோமை வீழ்ச்சியடைந்ததை அடுத்து பிராங்கியர்கள் இப்பகுதியைக் கைப்பற்றினர். இதனை அடுத்து உள்ளூர் உரோமை மக்கள் புரொவென்சு கவுண்டியில் இணைந்து கொண்டனர். 1108-1176 காலப்பகுதியில் கடல்சார்ந்த குடியரசாகத் தனிப் பகுதியாக இருந்தது. ஆரம்பத்தில் இது புரொவென்சு கவுண்டியினுள் ஒரு சுயாட்சியுடன் கூடிய பகுதியாக இருந்தாலும், 1388 இல் சவோய் சிற்றரசில் சேர்த்துக்கொள்ளப்பட்டது. சவோய் சிற்றரசு பின்னர் 1720 இல் சார்தீனியா இராச்சியம் என அழைக்கப்பட்டது.

15 ஆம் நூற்றாண்டில் பீட்மொன்ட் மாநிலத்தினுள் சேர்க்கப்பட்டதை அடுத்து இப்பகுதி நீசு கவுண்டி எனப் பெயர் பெற்றது. இதன் வரலாற்று ரீதியான தலைநகர் நீஸ் ஆகும்.

பிரான்சுடன் இணைப்பு
-------------------

1860 இல் நீசு கவுண்டி பிரான்சுடன் இணைக்கப்பட்ட போதிருந்த சார்தீனியா இராச்சியத்தின் பகுதி (இளம் light பழுப்பு), இத்தாலியின் பகுதி (மஞ்சள்). சிவப்பு நிறப் பகுதி 1860 இற்கு முன்னரே பிரான்சின் வசம் இருந்தது.
1858 இல் 3ம் நெப்போலியனுக்கும் சார்தீனியப் பிரதமருக்கும் இடையில் ஓர் ஒப்பந்தம் கைச்சாத்திடப்பட்டது. இதன் படி, ஆஸ்திரியாவுக்கு எதிரான பீட்மொன்டின் போருக்கு பிரான்சு ஆதரவளிப்பதாக உறுதி செய்தது. பதிலாக நீசு, மற்றும் சவோய் கவுண்டிகள் பிரான்சிடம் கையளிக்கப்பட்டன. இவ்விரு கவுண்டிகளும் 1860 மார்ச் 24 இல் பிரான்சுடன் இணைந்தன. இரு கவுண்டிகளிலும் பொது வாக்கெடுப்பு நடத்தப்பட்டது. இணைப்பிற்கு ஆதரவாக மக்களும் பெரும்பான்மையாக வாக்களித்தனர். முறைப்படி 1860 சூன் 12 இல் நீசு கவுண்டி பிரான்சுடன் இணைந்தது.

ஆனாலும், இத்தாலியின் தேசியத் தலைவராக கரிபால்டி இவ்விணைப்பை ஆதரிக்கவில்லை. நீசு கவுண்டியில் பிறந்த இவர் தமது பிறந்த நாடு இத்தாலிக்கு சொந்தமானது என வாதிட்டார். இரண்டாம் உலகப் போரின் போது தென்மேற்கு பிரான்சின் சில பகுதிகளை சிறிது காலத்திற்கு இத்தாலி கைப்பற்றியிருந்த போது, நீசு கவுண்டியும் இத்தாலிய இராச்சியத்தின் (1861–1946) கீழ் நிருவகிக்கப்பட்டது.

நீசு கவுண்டியின் மக்கள் நிக்கார்டு மொழியைப் பேசி வந்தனர். ஆனாலும், 1860 இன் பின்னர் இம்மொழி பிரெஞ்சு மொழியினால் முழுமையாக ஆக்கிரமிக்கப்பட்டு அழிந்தது. 1999 ஆம் ஆண்டில் இப்பகுதியின் மக்கள் தொகை 506,694 ஆக இருந்தது.

வெளி இணைப்புகள்
---------------

* (பிரெஞ்சு) Territorial changes in the history of the County of Nice
* Map of the Kingdom of Sardinia
* Amicucci, Ermanno. *Nizza e l’Italia*. Mondadori Editore. Milano, 1939.
* Barelli Hervé, Rocca Roger. *Histoire de l'identité niçoise*, Nice: Serre, 1995. ISBN 2-84410-223-4 பிழையான ISBN
* (flag/history).
* Territorial changes in the history of the County of Nice
* Dances and traditional musics used in the County of Nice
**போஜன்** (*Bhojan*) 1948 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன், டி. ஆர். சுந்தரம் ஆகியோரின் இயக்கத்தில் வெளிவந்த இத்திரைப்படத்தில் பி. எஸ். கோவிந்தன், எம். ஜி. சக்கரபாணி மற்றும் பலரும் நடித்திருந்தனர்.

பெரும் பொருட் செலவில் தயாரிக்கப்பட்ட இந்த வரலாற்றுப் படத்தில் லலிதா - பத்மினி சகோதரிகளின் வள்ளி திருமணம் நடனம், மற்றும் தாரா சௌத்ரியின் நடனக் காட்சி ஆகியன சேர்க்கப்பட்டுள்ளன.

கதைச் சுருக்கம்
---------------

தாரா நாட்டு வாரிசான போஜன் சிறுவனாக இருந்தமையால் அவனது சிறிய தந்தை முஞ்சன் (*ஆர். பாலசுப்பிரமணியம்*) அவனுக்குப் பதிலாக நாட்டை ஆண்டு வந்தான். முதலமைச்சர் புத்திசாகரிடம் வளர்ந்து வரும் போஜனைக் (*பி. எஸ். கோவிந்தன்*) கொல்ல முஞ்சன் பல சூழ்ச்சிகள் செய்கிறான். ஆனால் அவை தோல்வியிலேயே முடிகின்றன. அரசேற்கும் பருவம் வந்த போஜனுக்கு முடிசூடும் படி புத்திசாகர் முஞ்சனை வற்புறுத்துகிறார். ஆனால் முஞ்சன் முதலமைச்சரை பதவியில் இருந்து விலக்கி, தன் தங்கை மகள் விலாசவதியை போஜனுக்கு மணம் செய்து வைத்து விட்டு, அவளையும் தானே அடைய முயற்சிக்கிறான். அவனின் சூழ்ச்சிகளையெல்லாம் போஜனின் நண்பன் சஞ்சீவி (*காளி என். ரத்னம்*), சேனாதிபதி வத்சன், புத்திசாகர் ஆகியோர் இணைந்து முறியடிக்கின்றனர். போஜன் முஞ்சனின் சூழ்ச்சிக்குத் தப்பி காட்டில் ஒரு பில்லர் கூட்டத்தில் அகப்பட்டுக் கொள்கிறான். ஆனால், பில்லர் கூட்டத்தின் தலைவரின் மகள் லீலாவதி அவன் மேல் காதல் கொண்டு அவனைக் காப்பாற்றித் தப்பிக்க வைக்கிறாள். இறுதியில், நண்பர்களின் உதவியுடன் போஜன் தாரை, உஜ்ஜயினி, பூபாளம் ஆகிய நாடுகளுக்குப் பேரரசனாக முடிசூடுகிறான். முஞ்சன் தற்கொலை செய்து கொள்கிறான்.

பாடல்கள்
--------

* *வந்தார் இளம் சிங்கம் போல் பாங்கி* (பாடியவர்: எஸ். வரலட்சுமி)
* *வருவார் என் இதயநாதன்..* (பாடியவர்: எஸ். வரலட்சுமி)

இதனையும் காண்க
--------------

* போஜராஜன்

மேற்கோள்கள்
-----------

1. ↑  "போஜனில் கூத்தும் கும்மாளமும்". *பேசும் படம்*: பக். 50-53. ஆகத்து 1948.
2. ↑  *வந்தார் இளம் சிங்கம்--BHOJAN*. 10 July 2015. 11 November 2016 அன்று பார்க்கப்பட்டது – YouTube வழியாக.
3. ↑  *வருவார் என் இதயநாதன்--BHOJAN* – YouTube வழியாக.
**மூங்கில்துறைப்பட்டு** (Moongilthuraipattu) இந்தியா, தமிழ்நாடு, விழுப்புரம் மாவட்டத்தில் சங்கராபுரம் தாலுகாவில், அமைந்துள்ள ஒரு கிராமமாகும். இது தென்பெண்ணை கரையில் (தென்பெண்ணை ஆறு) மீது அமைந்துள்ளது. இவ்வூர் மாநில நெடுஞ்சாலை SH-6 இணைக்கும் திருவண்ணாமலை மற்றும் கள்ளக்குறிச்சி சாலையில் உள்ளது. இக்கிராமத்தில் ஒரு சர்க்கரை ஆலை உள்ளது. அது தமிழ்நாடு சர்க்கரை கழகம் லிமிடெட் மூலம் நிறுவப்பட்டது. சர்க்கரை மற்றும் கரும்பு சார்ந்த விவசாயம் இக்கிராமத்தின் முக்கிய ஆதாரமாக உள்ளது.

சர்க்கரை ஆலை
------------

இக்கிராமத்தில் கள்ளக்குறிச்சி கூட்டுறவு சர்க்கரை ஆலை (KCSM) புகழ்பெற்றது. ஆலை மற்றும் அதன் தொடர்புடைய தொழில் முக்கிய வருமான ஆதாரமாக உள்ளது. இச்சர்க்கரை ஆலையானது பெப்ரவரி 12, 1967 ஆம் ஆண்டு நிறுவப்பட்டது. அதன் அசல் அரைக்கும் திறன் 1000 TCD. பின்னர் இச்சர்க்கரை ஆலையை விரிவுபடுத்தப்பட்டு ஜூலை 1, 2009 அன்று அதன் அரைக்கும் திறன் 2500 TCD ஆக மாற்றம் செய்யப்பட்டது.

கல்வி நிறுவனங்கள்
-----------------

இக்கிராமத்தின் தெற்குப் பக்கத்தில் அரசு மேல்நிலைப் பள்ளியும், வடக்குப் பக்கத்தில் சர்க்கரை ஆலைக்குச் சொந்தமான கே. சி. எஸ். எம் மெட்ரிகுலேசன் உயர்நிலைப் பள்ளியும் உள்ளன.

1. அரசு மேல்நிலைப் பள்ளி
2. கே. சி. எஸ். எம் மெட்ரிக் மேல்நிலைப் பள்ளி
3. டான் பாஸ்கோ உயர்நிலைப் பள்ளி
4. செயின்ட் மேரிஸ் உயர்நிலைப் பள்ளி
5. ஊராட்சி ஒன்றிய ஆரம்பப் பள்ளி, பழைய மூங்கில்துறைப்பட்டு.
6. ஊராட்சி ஒன்றிய ஆரம்பப் பள்ளி, பொருவலூர்.

வங்கிகள்
--------

1. பேங்க் ஆப் பரோடா
2. தென் ஆற்காடு கூட்டுறவு வங்கி(சர்க்கரை ஆலைக்கு சொந்தமான)
3. பல்லவன் கிராம வங்கி

ஏடிஎம்
------

1. கரூர் வைஸ்யா வங்கி (கே. சி. எஸ். எம் முக்கிய வாயில் எதிரில்)
2. பாங்க் ஆப் பரோடா - (கே. சி. எஸ். எம் முக்கிய வாயில் எதிரில்)
3. டாடா இந்திகேஸ் - (பொரசப்பட்டு சாலை)
4. இந்துஸ் இந்த் - (கே. சி. எஸ். எம் முக்கிய வாயில் எதிரில்)

போக்குவரத்து
------------

இக்கிராமத்தின் மிக அருகில் உள்ள ரயில் நிலையம் திருவண்ணாமலை ரயில் நிலையமாகும். இது 22 கி.மீ தொலைவில் உள்ளது, இவ்வூர் மாநில நெடுஞ்சாலை SH-6 இணைக்கும் திருவண்ணாமலை மற்றும் கள்ளகுறிச்சி சாலையில் உள்ளது. திருக்கோவிலூர், செங்கம் மற்றும் சாத்தனூர் அணை ஆகிய இடங்களை இணைக்கும் குறுகிய பாதைகள் உள்ளன.

சுற்றுலா
--------

* சாத்தனூர் அணை

குறிப்புகள்
-----------

1. ↑
**மூங்கில் அணத்தான்** அல்லது **மூங்கணத்தான்** என்பது தென் இந்தியாவில் உள்ள மலைக் காடுகளில் காணப்படும் ஒருவகை கொறிணி ஆகும். அணத்தானா பேரினத்தின் ஒரே சிற்றினம் இதுவாகும். இதன் உயிரியல் பெயர் *அணத்தானா எல்லியாட்டி* என்பதாகும். "அணத்தானா" என்ற பேரினப்பெயர் *மூங்கில் அணத்தான்* என்ற இதன் தமிழ்ப் பெயரிலிருந்து பெறப்பட்டது. சிற்றினப் பெயரானது சர் வால்டெர் எல்லியாட் என்ற மெட்ராஸில் பணிபுரிந்த ஆங்கிலேய அதிகாரியின் பெயரிலிருந்து பெறப்பட்டது.

வாழிடம்
-------

இவ்விலங்கு இந்திய துணைக்கண்டத்தில் கங்கையாற்றிற்குத் தெற்கே காணப்படுகிறது. இவற்றின் மூன்று சிற்றினங்கள் அறியப்பட்டுள்ளன. கிழக்குத் தொடர்ச்சி மலைகள், பிலிகிரிரங்கன், சேர்வராயன் மலை மற்றும் தென்னிந்தியாவின் பிற குன்றுகளில் காணப்படும் *அ. எ. எலியாட்டி*, மத்தியப் பிரதேசம் மற்றும் ராய்ப்பூரில் காணப்படும் *அ. எ. பல்லிடா*, மும்பை அருகிலுள்ள சாத்புரா மலை மற்றும் தாங் மலைகளில் காணப்படும் *அ. எ. ராட்டோனி* ஆகியவை அச்சிற்றினங்கள். இவற்றின் எண்ணிக்கை பற்றிய தகவல்கள் இல்லை.

உடலமைப்பு
---------

மூங்கில் அணத்தானின் ஓய்வு நிலை வரைபடம்இது 16 செ.மீ. நீளம் முதல் 18.5 செ.மீ. நீளம் வரை இருக்கும். இதன் வால் நீளம் 16.5 செ.மீ முதல் 19.5 செ.மீ. வரை இருக்கும். இதன் பல்வரிசை அறிவியல் குறியீட்டில் "I 2/3 C 1/1 P 3/3 M 3/3" என்பதாகும். இதன் பல் அமைப்பு தாவர மற்றும் விலங்கு இரைகளை உண்பதற்கு ஏற்றதாகும்.

நடத்தை
------

இவ்வகை மூங்கணத்தான், குறிப்பிடத்தக்க வகையில் மரவாழிகளாக இல்லை. மாறாக இவை கூடுதல் நேரம் தரையிலோ அல்லது பாறைகளின் மீது தவழ்ந்தேறியோ பூச்சிகளையும் விதைகளையும் தேடியே செலவிடுகின்றன. இவற்றின் வால் நிறம் வடிவம் மற்றும் இவை நடந்து செல்லும்போது வால் மேல்நோக்கி வளையும் பாங்கு ஆகியவற்றின் மூலம் இவற்றை அணில்களிடம் இருந்து எளிதில் வேறுபடுத்தி அடையாளம் காணலாம்.

இவை தாழ்ந்த கிளைகளின் மீது ஏறி தலைமுதலாக சறுக்கும் வழக்கமுடையவை. இப்பழக்கம் தனது வாசனையை விடுக்கவும் கிளைகளில் விடப்பட்டுள்ள மற்ற அணத்தான்களின் வாசனையை நுகர்வதற்குமாக இருக்கலாம். இவை சார்ந்துள்ள உயிரியல் குடும்பத்தில் தொண்டைப் பகுதியில் வாசனைப்பொருள் சுரப்பிகள் பொதுவாக காணப்படுபவை.

குறிப்புகளும் மேற்கோள்களும்
---------------------------

1. ↑  Helgen, Kristofer M. (November 16, 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 104. ISBN 0-801-88221-4.
2. ↑  சு. தியடோர் பாசுகரன் (2006). *இன்னும் பிறக்காத தலைமுறைக்காக*. சென்னை: உயிர்மை பதிப்பகம். பக். 14. ISBN 81-89912-01-1.
3. ↑
4. ↑  Karthikeyan, S. 1992. A Preliminary Study of the Indian Tree Shrew at Yercaud, India. Submitted to WWF-India, TamilNadu state office, Sponsored by WWF-US. Sept. 1992 pages 40
5. ↑  Verma, K. (1965). "Notes on the Biology and Anatomy of the Indian Tree-Shrew, *Anathana wroughtoni*". *Mammalia* **29**: 289-330.
6. ↑  Bora, S. (2002). "Anathana ellioti". *Animal Diversity Web*. 2006-10-16 அன்று பார்க்கப்பட்டது. External link in `|work=` (உதவி)
7. ↑  Chorazyna, H. G. Kurup. 1975. Observations on the Ecology and Behaviour of *Anathana ellioti* in the Wild. Contemporary Primatology: 5th International Congress of Primatology: 342-344.
**போர்க்குழந்தைகள்** எனப்படுவது உள்நாட்டில் உள்ள ஆண்/பெண்ணுக்கும், அந்நாட்டில் நிலை கொண்டிருக்கும் அயல்நாட்டு படை வீரருக்கும் பிறக்கும் குழந்தை (போர் புரியவோ அல்லது அங்கு பணியில் வந்துள்ள காரணத்தினால்). இக்குழந்தையின் உள்நாட்டுப் உறவு பெரும்பாலும் தாயாகவே இருந்துள்ளனர். இவர்களில் பெரும்பாலானோர், பாலியல் வல்லுறவுக்கு உள்ளாக்கப் பட்டதாலேயே கர்ப்பம் தரிக்கின்றனர். இப்பெண்கள், எல்லா பண்பாடுகளிலும், எதிரி நாட்டு போர்ப்படை வீரரின், குழந்தையைச் சுமப்பதால், குடும்பத்தாலும், உறவுகளினாலும், சுற்றத்தாலும், புறக்கணிக்கப்பட்டுள்ளனர். இரண்டாம் உலகப்போரின் போதும், அதன் பின்னரும், செருமானியப் போர்ப்படையில் இருந்த வீர்ர்களுக்கு அவர்கள் கட்டுப்பாட்டில் இருந்த இடங்களில் அவர்களின் மூலம், பிறந்த குழந்தைகளைப் போர் குழந்தைகள் என அழைத்தனர்.

பாகுபாடு
--------

எதிரி நாட்டு போர்ப்படை வீரரின் , அல்லது எதிர் நாட்டு படையினருடன் இணக்கமாக இருந்தவரின் குழந்தைகளுக்கும், அவர்கள் பெற்றோரின் போர்க்குற்றங்களுக்கும் எவ்வித தொடர்பும் கிடையாது. ஆனால் அக்குழந்தைகளை, அவர்கள் வாழும் சமூகம் எதிரி நாட்டவரின் குழந்தையாகப் பார்ப்பதால், அக்குழந்தைகள் சிறு வயது முதலே சமூகத்தில் பழிச்சொற்களுக்கு ஆளாகின்றனர். தாங்கள் புரியாத குற்றத்திற்காக, அவர்கள் குற்ற உணர்ச்சியாலும், அவமானத்தாலும் உழல்கின்றனர். 

போர் முடிந்தவுடன், அக்குழந்தையும், அத்தாயும் அந்நாட்டு மக்களால் சித்ரவதைக்கு உள்ளாக்கப்பட்டும், நாட்டை விட்டு துரத்தப்பட்டும் உள்ளனர். இது தவிர அக்குழந்தையின் தாய் மொட்டையடிக்கப்படுகிறார், அவருக்கு வேலை மறுக்கப்படுகிறது. அயல்நாட்டு தேவடியாள் என்று பழிக்கப்படுகிறாள். அக்குழந்தை பள்ளிகளிலும், மற்ற பொதுவிடங்களிலும் புறக்கணிக்ப்படுகின்றது.
**போர்க்கப்பல் பத்தியோம்கின்** (*Battleship Potemkin*; உருசியம்: Бронено́сец «Потёмкин», *பிரனினோசெத்சு பத்தியோம்கின்*) என்பது 1925ஆம் ஆண்டு வெளிவந்த சோவியத்து நாட்டு பேசாத திரைப்படம் ஆகும். இந்தத் திரைப்படத்தை செர்கீ ஐசென்ஸ்டைன் இயக்கியிருந்தார். இந்தத் திரைப்படத்தை மோஸ்பிலிம் தயாரித்து இருந்தது. 1905ஆம் ஆண்டு நடைபெற்ற ஒரு கலகத்தின் நாடக வடிவமாக இந்தத் திரைப்படம் உருவானது. அந்நிகழ்வின்போது உருசியப் போர்க்கப்பலான பத்தியோம்கின்னில் இருந்த குழுவினர் தங்களது அதிகாரிகளுக்கு எதிராகக் கலகம் செய்தனர்.

1958 ஆம் ஆண்டு நடைபெற்ற புரூசெல்ஸ் உலகக் கண்காட்சியில் இந்தத் திரைப்படம் அதுவரை வெளிவந்த திரைப்படங்களிலேயே சிறந்த திரைப்படம் எனப் பெயரிடப்பட்டது. 2012ஆம் ஆண்டு பிரித்தானிய திரைப்பட நிறுவனமானது எக்காலத்திலும் வெளிவந்த திரைப்படங்களில் 11வது சிறந்த திரைப்படமாக இத்திரைப்படத்தைத் தரவரிசைப்படுத்தியது.

மேற்கோள்கள்
-----------

1. ↑  Snider, Eric (23 November 2010). "What's the Big Deal?: Battleship Potemkin (1925)". *MTV News*. எம் டிவி. 23 May 2019 அன்று மூலதளத்திலிருந்து பரணிடப்பட்டது எடுக்கப்பட்டது. 23 May 2019 அன்று பார்க்கப்பட்டது.
2. ↑  Ebert, Roger. "Battleship Potemkin". 22 November 2010 அன்று மூலம் பரணிடப்பட்டது. 28 November 2010 அன்று பார்க்கப்பட்டது.
3. ↑  "Top Films of All-Time". *Filmsite*. 23 May 2019 அன்று பார்க்கப்பட்டது.
4. ↑  "The 50 Greatest Films of All Time". *British Film Institute*. Sight & Sound. September 2012. 1 January 2018 அன்று பார்க்கப்பட்டது.
**ஆர். வேதாந்தச்சார்லு (R. Vedantacharlu)** இவர் ஓர் இந்திய நிர்வாகி ஆவார். இவர் புதுக்கோட்டை சமஸ்தானத்தின் திவானாக 1894 நவம்பர் முதல்1899 பிப்ரவரி வரை பணியாற்றினார்.

நிர்வாகம்
---------

1894 நவம்பரில் புதுக்கோட்டையின் திவான் அ.சேசையா சாத்திரி ஓய்வு பெற்றபோது, அந்த சமயத்தில் உதவி திவானாக இருந்த வேதாந்தாச்சார்லு அவருக்குப் பின் வந்தார். திவானாகப் பொறுப்பேற்றவுடன், வேதாந்தச்சார்லு பல சீர்திருத்தங்களைக் கொண்டுவந்தார். விவசாய கடன்களை வழங்குவதற்கான நடைமுறை மாற்றப்பட்டு, இனாம் நிலங்களில் குடியேற்றம் மேற்கொள்ளப்பட்டது. புதுக்கோட்டையில் ஒரு சமசுகிருத பள்ளி, ஒரு தொழில்நுட்ப பள்ளி மற்றும் ஒரு பால் பண்ணை ஆகியவை திறக்கப்பட்டது. பின்னர், அரசு பொருளாதார நெருக்கடியில் சிக்கியது. புதிதாக திறக்கப்பட்ட பள்ளிகள் விரைவில் மூடப்பட வேண்டியிருந்தது. மாவட்ட ஆட்சியர்களிடமிருந்து நீதித்துறை அதிகாரங்கள் திரும்பப் பெறப்பட்டு, ஒரு புதிய அலுவலகம் உருவாக்கப்பட்டது. 

1897 ஆம் ஆண்டில் மாநிலத்தின் தேவஸ்தானம் துறை ரத்து செய்யப்பட்டது. மேலும் தேவஸ்தானங்களின் அதிகாரங்கள் வருவாய் துறைக்கு வழங்கப்பட்டது. வேதாந்தச்சார்லுவின் பதவிக்காலத்தில் மிகவும் குறிப்பிடத்தக்க நிகழ்வு 1898 இல் புதுக்கோட்டை மாநில சபை உருவாக்கப்பட்டது. இந்த சபை இரண்டு உறுப்பினர்களைக் கொண்டிருந்தது - திவான் மற்றும் ஒரு உறுப்பினர். இவர்கள் மாநில நிர்வாகத்தின் பொறுப்பில் இருந்தனர். 

வேதாந்தச்சாலு 1899 பிப்ரவரியில் ஓய்வு பெற்றார், அவருக்குப் பின் எஸ்.வெங்கடராமதாசு நாயுடு திவானாக பொறுப்பேற்றார் .

குறிப்புகள்
-----------

Manual of the Pudukkottai state. தமிழக அரசு. 2004. பக்.   881–883.
ஆர்.டி-180

  ஹீலியம்
  குறை அழுத்தத் திரவ ஆக்ஸிஜன்
  குறை அழுத்தத் திரவ எரிபொருள்
  உயர் அழுத்தத் திரவ எரிபொருள்
  உயர் அழுத்த ஆக்ஸிஜன் மற்றும் எரிப்பானுக்கு முன்னான அழுத்தப் பொருட்கள்

**ஆர்.டி-180** (РД-180, Ракетный Двигатель-180, Rocket Engine-180) என்பது செலுத்து வாகனங்களில் (Rocket) பயன்படுத்தப்படும் இயந்திரம் ஆகும். இது இரட்டை எரிபொருள் எரியறையும் (dual-combustion chamber) இரட்டை நுனிக் குழலையும் (dual-nozzle) கொண்டதாகும். இந்த இயந்திரம் ரஷ்யாவால் வடிவமைக்கப்பட்டு தயாரிக்கப்படுகிறது. இதில் மண்ணெண்ணெய் மற்றும் திரவ ஆக்ஸிஜன் எரிபொருளாகப் பயன்படுகின்றன. அமெரிக்காவின் *அட்லஸ் வி* செலுத்து வாகனத்தின் முதல் நிலையில் இந்த இயந்திரம் பயன்படுத்தப்படுகிறது. எனர்ஜியா செலுத்துவாகனங்களில் பயன்படுத்தப்பட்ட ஆர்.டி-170/ஆர்.டி-171 இயந்திரங்களின் நீட்சியாக இவ்வியந்திரம் தயாரிக்கப்பட்டது.

ரஷ்யாவின் தடை அறிவிப்பு
-----------------------

ரஷ்ய-உக்ரேனியப் பிரச்சனையின் தொடர்பான அமெரிக்காவின் நிலைபாட்டிற்கு எதிராக இத்தகைய ஆர்.டி-180 இயந்திரங்களை அமெரிக்கா தனது ராணுவப் பயன்பாட்டிற்குப் பயன்படுத்த ரஷ்யா அமெரிக்காவிற்கு 2014 ஆம் ஆண்டு மே மாதம் 13 தியதி தடை விதித்துள்ளது. இந்தத் தடையின் மூலம் அமெரிக்காவின் வானியல் திட்டங்கள் பாதிக்கப்படும்.

மேற்கோள்கள்
-----------

1. ↑
**எடித் கெல்மன்** *(Edith Kellman)* (ஏப்பிரல் 4, 1911, வால்வர்த், விசுகான்சின் – மே 11, 2007, வால்வர்த், விசுகான்சின்) ஓர் அமெரிக்க வானியலாளர் ஆவார். இவர் யெர்க்கேசு உடுக்கண வகைபாட்டு முறைக்காகப் பெயர்பெற்றவர். இது MKK அமைப்பு எனவும் வழங்கப்படுகிறது.

இளமையும் கல்வியும்
------------------

இவர் 1911 ஏப்பிரல் 4 இல் விசுகான்சினில் உள்ள வால்வர்த்தில் பிறந்தார். இவரது தந்தையார் உலூத்விக் ஆவார். இவரது தாயார் எலன் இலாவெண்டெர் கெல்மன் ஆவார். இவர் இல்லினாயிசில் உள்ள வீட்டன் கல்லூரியில் படித்தார்.

வாழ்க்கைப்பணி
-------------

இவர் யெர்க்கேசு வான்காணகத்தில் ஒளிப்பட உதவியாளராகப் பணிபுரிந்தார்.இங்கு இவர் வில்லியம் மார்கனுடனும் பிலிப் கெனானுடனும் இணைந்து யெர்க்கேசு விண்மீன் வகைபாட்டு முறையை உருவாக்கினார். அந்த வான்காணகத்தை விட்டு சென்றதும், வில்லியம் பே உயர்நிலைப் பள்ளியில் கணிதவியல் கற்பித்தார். MKK வகைபாட்டு முறை 1943 இல் அறிமுகப்படுத்தப்பட்டது. இம்முறையை மார்கனும் கெனானும் கெல்மனும் பயன்படுத்தி, ஓ, பீ வின்மீன்களைக் கொண்டு நம் பால்வெளியாகிய பால்வழியின் சுருள் கட்டமைப்பைப் படம் வரைந்தனர். இதன் திருத்திய வடிவம் இன்றும் விண்மீன்களின் வகைபாட்டில் பயன்படுகிறது.

மேற்கோள்கள்
-----------

1. 1 2  "Edith M. Kellman". Lake Geneva News. May 2007. 8 மே 2016 அன்று மூலம் பரணிடப்பட்டது. 4 February 2014 அன்று பார்க்கப்பட்டது.
2. 1 2  Long, Jeff (14 May 2007). "Edith M. Kellman: 1911 - 2007: Teacher played key role in astronomers' work". Chicago Tribune. 28 December 2014 அன்று பார்க்கப்பட்டது.
3. ↑  John Daintith, PH.D. E Tootill, D Gjertsen, S Mitchell, தொகுப்பாசிரியர் (1994). *Biographical Encyclopedia of Scientists, Second Edition*. CRC Press. பன்னாட்டுத் தரப்புத்தக எண்:9780750302876.
போர்க்கப்பல் விளையாட்டு. ஒரு வரைபடத்தில் உள்ள பயனர் தன் தாளில் உள்ள கட்டங்களில் எதிராளியின் கப்பல்கள் நிறுத்தி வைக்கப்பட்டுள்ள கட்டங்களை குறிவைக்க வேண்டும். கப்பல் உள்ள கட்டத்தில் எதிராளியின் குறி இருந்தால், அதூ x குறியிட்டு காட்டப்படும். கப்பல்கள் வரையப்பட்ட தாள் எதிராளியிடம் காட்டப்படாது. எவர் எதிராளியின் அனைத்து கப்பல்களையும் தாக்குகிறாரோ அவர் வெற்றி பெறுவார். ஆட்டம் முடிவடையும்.
**போர்க்கப்பல்** எனப்படும் விளையாட்டை இருவர் விளையாடலாம். இதை கடற்போர் என்றும் குறிப்பிடுவதுண்டு.) இது கணித்து விளையாடக் கூடிய விளையாட்டு. இது பேப்பரில் வரைந்து விளையாடப்படுவதோடு, கணினி விளையாட்டாகவும், பலகை விளையாட்டாகவும் உருவெடுத்துள்ளது.

  

ஹாஸ்புரோ நிறுவனத்தினர் இந்த விளையாட்டு கணினிக்கு ஏற்றவாறு உருவாக்கி, பிளேஸ்டேசன் 2, வீ உள்ளிட்டவற்றுக்கான விளையாட்டாகவும் கொண்டு வந்துள்ளனர்.

இந்த விளையாட்டை அடிப்படையாகக் கொண்டு பேட்டில்ஷிப் என்ற திரைப்படம் வெளியாகியுள்ளது.

விளையாடும் முறை
---------------

இந்த விளையாட்டை விளையாட காகித்தாள் போதும். தாளில் 10x10 கட்டங்களை வரைந்து கொள்ள வேண்டும். தாளில் ஒரு கட்டத்தை கண்டறிய கிடைவரிசை பெயரும், வரிசை எண்ணும் பயன்படும். இருவரும் தங்களுககான நான்கு கப்பல்களுக்கு கட்டங்களை தேர்ந்தெடுத்துக் கொள்ளலாம். கப்பலை வரைவதில்லை என்றபோதும், சில தொடர்கட்டங்களை சுற்றி தடித்த கோடிட்டு காட்டலாம். கப்பல்களை கிடைமட்டமாகவோ, நேர்மட்டமாகவோ வைக்கலாம். கப்பலின் அளவை பொருத்து, இரு கட்டங்கள் முதல் ஐந்து கட்டங்கள் வரை ஒரு கப்பலை வைக்கலாம். கப்பல் இருக்கும் கட்டங்களில் ஒன்று தாக்கப்பட்டால் அதை சுட்டிக்காட்டுவர். ஒரே கட்டத்தில் இரு கப்பல்களை வைக்க முடியாது என்பதையும் நினைவில் கொள்ள வேண்டும். இந்த விளையாட்டில் நிறுவனங்களுக்கு ஏற்ப விதிமுறை மாறுபடலாம். ஒவ்வொரு சுற்றுக்கும் ஒருவர் ஒரு கட்டத்தை மட்டுமே தாக்க முடியும். தாக்கிய கட்டத்தில் கப்பலின் பகுதி இருந்தால் கூடுதல் வாய்ப்பு வழங்கப்படும். இருவரும் தங்களுடைய தாள்களில் எதிராளி தாக்கிய கட்டத்தை குறித்து வைப்பர். எவர் ஒருவர் எதிராளியின் அனைத்து கப்பல்களையும் தாக்குகிறாரோ அவரே வெற்றியாளர்.

ஹில்டன் பிராட்லி நிறுவனத்தினர் தங்களுடைய போர்க்கப்பல் விளையாட்டில் பயன்படுத்தியுள்ள கப்பல்களை கீழ்க்கண்டவாறூ வகைப்படுத்துகின்றனர்.

| கப்பலின் வகை | கட்டங்களின் எண்ணிக்கை |
| --- | --- |
| வானூர்தி தாங்கிக் கப்பல் | 5 |
| போர்க்கப்பல் | 4 |
| நீர்மூழ்கிக் கப்பல் | 3 |
| குரூசர் வகை கப்பல் | 3 |
| ரோந்து படகு | 2 |

சான்றுகள்
---------

1. ↑  "Play School Age: Sea Battle a Free Game at Fupa Games". Fupa.com. 4 December 2012 அன்று பார்க்கப்பட்டது.
2. ↑  Salvo – Battleships – Complete Rules – Paper and Pencil Game

இணைப்புகள்
----------

விக்கிமீடியா பொதுவகத்தில்,  
 ***பேட்டில்ஷிப் விளையாட்டு***   
என்பதின் ஊடகங்கள் உள்ளன. 

* பேட்டில்ஷிப் விளையாட்டின் விதிமுறைகளை பற்றி ஹாஸ்புரோ நிறுவனத்தினர் வெளியிட்டுள்ள கோப்பு
**போரோல்டை** (Cyrillic: *Боролдай*) (இறப்பு 1262) என்பவர் பதிமூன்றாம் நூற்றாண்டின் நடுப்பகுதியில் இருந்த ஒரு குறிப்பிடத்தக்க மங்கோலிய தளபதி ஆவார். இவர் மங்கோலியர்களின் 1236-1242 ஆம் ஆண்டு வரையிலான உருசியா மற்றும் ஐரோப்பா மீதான படையெடுப்புகளின் போது பங்கெடுத்துக் கொண்டார்.

இவர் எந்த இனத்தை சேர்ந்தவர் என்பது தெளிவாக தெரியவில்லை. ஆனால் செங்கிஸ்கான் தனது மூத்த மகன் சூச்சிக்கு என்று ஒதுக்கிய நான்கு இனங்களில் ஒரு இனத்தை சேர்ந்தவராக இருக்கலாம் என்று கருதப்படுகிறது. அந்த நான்கு இனங்கள் சஞ்சியுட் (அல்லது சல்ஜியுட்), கெனிகேஸ், ஊஷின் மற்றும் ஜெவுரெட் ஆகும்.

ஆதாரங்கள்
---------

* Ж.Бор - *Монгол хийгээд Евразийн дипломат шаштир* боть 2
* Grousset, René (1970). *The Empire of the Steppes: A History of Central Asia*. New Brunswick, N.J: Rutgers University Press. பன்னாட்டுத் தரப்புத்தக எண்:0-8135-0627-1. .
* Rashid-al-Din Hamadani. *Jami' al-Tawarikh* ("*Compendium of Chronicles*")

உசாத்துணை
---------

1. ↑  Leo de Hartog (2004). *Genghis Khan: Conqueror of the World*. Tauris Parke Paperbacks. ISBN 1-86064-972-6, p.165
**கோட்டியூர் நல்லந்தையார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது.

பெயர் விளக்கம்
--------------

அந்துவன் என்பது ஆண்பால் பெயர். அதன் பெண்பால் பெயர் அந்தை.

பாடல் சொல்லும் செய்தி
---------------------

தலைவனுக்கும் தலைவிக்கும் தொடர்பு. திருமணம் பற்றிப் பேச்சே எழவில்லை. தலைவி மருண்டுபோயிருக்கிறாள். ஆண் இறால் மீனைப்போல மருண்டுபோயிருக்கிறாள். இறால் ஏன் மருண்டது? கருங்கால் குருகு ஒன்று பற்றும்போது தப்பிப் பிழைத்துத் தாழை மரத்துக்கடியில் ஒண்டியது. அங்கே இருந்த தாழம்பூவைப் பார்த்து இதுவும் குருகோ என எண்ணி மருண்டுகொண்டிருந்தது. அந்தக் குருகு மருள்வது போலத் தலைவி மருள்கிறாளாம்.

மேற்கோள் குறிப்பு
-----------------

1. ↑  
யார்க்கு நொந்து உரைக்கோ யானே-ஊர் கடல்  

ஓதம் சென்ற உப்புடைச் செறுவில்,  

கொடுங் கழி மருங்கின், இரை வேட்டு எழுந்த  

கருங் கால் குருகின் கோள் உய்ந்து போகிய  

முடங்கு புற இறவின் மோவாய் ஏற்றை, 5  

எறி திரை தொகுத்த எக்கர் நெடுங் கோட்டுத்  

துறு கடற் தலைய தோடு பொதி தாழை  

வண்டு படு வான் போது வெரூஉம்  

துறை கெழு கொண்கன் துறந்தனன் எனவே?

வரைவு நீட ஒருதலை ஆற்றாளாம் என்ற தோழி சிறைப்புறமாகத் தன்னுள்ளே சொல்லியது. நற்றிணை 211.
**எதித் க்ரசான்** 1934 ஜனவரி 27ஆம் தேதி பிறந்த ஒரு பிரெஞ்சு அரசியல்வாதி ஆவார். இவர் பிரான்ஸ் நாட்டின் ஒரே பெண் பிரதமர் ஆவார். மிகக் குறுகிய காலம் ஆட்சி செய்த பிரஞ்சுப் பிரதமரும் இவரே.

சோசலிசக் கட்சியைச் சேர்ந்த இவரை 1991 ஆண்டு, மே 15 ஆம் தேதி ஜனாதிபதி பிரான்சுவா மித்திரோன் பிரதமர் பதவிக்கு நியமித்தார். எதித் க்ரசான் 1992 ஏப்ரல் 2 ஆம் தேதி வரை அந்தப் பொறுப்பில் இருந்தார். 1992-ல் நடந்த உள்ளாட்சித் தேர்தலில் சோசலிசக் கட்சி போதுமான அளவு வெற்றி பெறாததால் பிரதமர் பொறுப்பில் இருந்து அவர் ராஜினாமா செய்தார்.

விமர்சனங்கள்
------------

ஜப்பானியர்களின் பொருளாதார கொள்கைகளை விமர்சிக்கும் போது "மஞ்சள் எறும்புகள் உலகத்தையே தனக்கு சொந்தமாக ஆக்கிக்கொள்ள நினைக்கின்றன" என்று அவர் பேசியதால் அவரை ஒரு இனவெறியர் எனச் சிலர் கருதினர்.
"ஓரினச் சேர்க்கை எனக்கு விசித்திரமாக உள்ளது. இது லத்தீன் பாரம்பரியத்தை விட ஆங்கிலோ சாக்சன் பாரம்பரியத்தில் அதிகமாக உள்ளது" என்று அவர் சொன்ன கருத்தும் விமர்சிக்கப்பட்டது.

மேற்கோள்கள்
-----------

1. ↑  News Week Japanese Edition, 30 மே 1991
2. ↑  The Mainichi Daily News, 21 ஜூன் 1991
3. 1 2  Rone Tempest, Los Angeles Times, 23. ஜூலை 1991: Edith Cresson's Answer to TV Spoof: Hush Puppet! France's brutally frank premier says her caricature on one of the nation's most popular shows is sexist, unfair (ஆங்கிலம்)
**பி. ஜி. ஆனூர் ஜெகதீசன்** (*P. G. Anoor Jegadeesan*) ஓர் இந்திய அரசியல்வாதியும், தமிழகத்தின் முன்னாள் அமைச்சரும் ஆவார். இவர் தமிழக சட்டமன்றத்தில், மூன்றுமுறை அங்கம் வகித்துள்ளார். இவர் 1977, 1980, மற்றும் 1984 தேர்களில், செங்கல்பட்டு சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 1984-ல் கதர் கிராம தொழில் துறை அமைச்சராக பணியாற்றியுள்ளார். எம்.ஜி.ஆர், மறைவுக்கு பின் திராவிடர் கழகத்தில் இணைந்து பகுத்தறிவாளர் கழக மாநில தலைவராக பணியாற்றி வருகிறார்.

மேற்கோள்கள்
-----------

1. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2017-04-18 அன்று பார்க்கப்பட்டது.
2. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2017-04-18 அன்று பார்க்கப்பட்டது.
3. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2017-04-18 அன்று பார்க்கப்பட்டது.
4. ↑  TAMIL NADU LEGISLATIVE ASSEMBLY பக்கம் 18
**பி. சேக் அலி** (*B.Sheikh Ali*) ஓர் இந்திய வரலாற்றாசிரியராவார். மைசூர் பல்கலைக்கழகத்தில் இளங்கலை மற்றும் முதுகலை பட்டங்களைப் பெற்று, பின்னர் இவர் ஆசிரிய உறுப்பினராக இங்கேயே பணியாற்றினார்.. 1954 ஆம் ஆண்டில் அலிகார் முசுலீம் பல்கலைக்கழகத்திலும், 1960 ஆம் ஆண்டில் இலண்டன் பல்கலைக்கழகத்திலும் முனைவர் பட்டங்களைப் பெற்றார். சேக் அலி 55 புத்தகங்களை எழுதியுள்ளார். அவற்றில் 12 புத்தகங்கள் உருது மொழியில் இருந்தன. கோவா பல்கலைக்கழகம் மற்றும் மங்களூர் பல்கலைக்கழகங்கள் உள்ளிட்ட பல்வேறு இடங்களிலும் துணைவேந்தராக பணியாற்றினார்.University]]. இந்தியன் எக்சுபிரசு நாளிதழில் வெளிவந்த ஒரு இரங்கல் செய்தி இவரை ஐதர் அலி மற்றும் திப்பு சுல்தான் மற்றும் பிரிட்டிசு அரசாங்கத்தையும் ஆட்சியின் போது மைசூர் இராச்சியத்தின் வரலாறு பற்றி ஆய்வு செய்யும் அதிகாரியாக விவரித்தது.2022 ஆம் ஆண்டு செப்டம்பர் மாதம் முதல் தேதியன்று இவர் காலமானார்.

மேற்கோள்கள்
-----------

1. ↑  "Historian B Sheikh Ali passes away". *Deccan Herald*. 1 September 2022. 8 September 2022 அன்று பார்க்கப்பட்டது.
2. 1 2 3  Kumar, K Shiva (2 September 2022). "Prof Sheikh Ali, scholar and historian, passes away". *The New Indian Express*. 4 September 2022 அன்று மூலதளத்திலிருந்து பரணிடப்பட்டது எடுக்கப்பட்டது. 8 September 2022 அன்று பார்க்கப்பட்டது.
3. 1 2  "Well-known historian Sheik Ali passes away; leaves behind a sterling legacy". *The Siasat Daily*. 3 September 2022. 8 September 2022 அன்று பார்க்கப்பட்டது.
போரோ பட்டகத்தின் செயற்பாடு.போரோ பட்டகத்தின் செயற்பாடு.
ஒளியியலில் **போரோ பட்டகம்** என்பது, இதனை உருவாக்கிய இக்னாஸியோ போரோ (Ignazio Porro) என்பவரின் பெயரால் அறியப்படும் ஒரு வகைத் தெறிப்புப் பட்டகம் ஆகும். இது ஒரு விம்பத்தின் திசையை மாற்றுவதற்கு, ஒளியியல் கருவிகளில் பயன்படுத்தப்படுகிறது.

இது, செங்கோண முக்கோண வெட்டுமுகத்துடன் கூடிய, செங்கோண வடிவவியல் பட்டகத்தின் (geometric prism) வடிவில் அமைந்த ஒரு கண்ணாடிக் குற்றியாகும். பட்டகத்தின் பெரிய நீள்சதுரப் பக்கத்தின் வழியாக உட்செல்லும் ஒளி, ஏனைய இரண்டு பக்கங்களில் முழுவுட் தெறிப்படைந்து (total internal reflection) மீண்டும் உட்புகுந்த பக்கம் வழியாக வெளியேறும். ஒளி பக்கத்துக்குச் செங்குத்தாகவே உட்புகுந்து, வெளியேறுவதன் காரணமாகப் பட்டயம் ஒளியைச் சிதறச் செய்வதில்லை.

போரோ பட்டகத்தினூடாகச் செல்லும் விம்பம்மொன்று 180° ஆல் சுழற்றப்படுவதுடன், உட்புகுந்த திசைக்கு எதிர்த் திசையாகச் சென்று புகுந்த இடத்திலிருந்து சற்றுத் தள்ளியுள்ள புள்ளியூடாக வெளியேறுகிறது. விம்பம் இருமுறை தெறிக்கப்படுவதனால் விம்பம் பக்கம் மாறாமல் இருக்கும்.

போரோ பட்டகங்கள் பெரும்பாலும் *இரட்டைப் போரோ பட்டக* வடிவில் சோடியாகவே பயன்படுத்தப் படுகின்றன. முதலாவது பட்டகத்துக்குச் சார்பாக 90° ஆல் சுழற்றப்பட்ட இரண்டாவது பட்டகம், ஒளி இரண்டு பட்டகங்களின் ஊடாகவும் செல்லத்தக்க வகையில் வைக்கப்பட்டிருக்கும். இந்தக் கூட்டுப் பட்டகத்தின் இறுதி விளைவானது, ஒளி உள்ளே சென்ற அதே திசையில் அதற்குச் சமாந்தரமாக ஆனால் சற்று விலகிச் செல்லும். அத்துடன் விம்பம் முன்னைப் போலவே பக்கமாற்றம் இல்லாமல் 180° சுழற்றப்பட்டிருக்கும்.

Double Porro prismDouble Porro prism
இரட்டைப் போரோ பட்டயங்கள் சிறிய ஒளியியல் தொலை நோக்கிகளில் தலைகீழான விம்பமொன்றை தலைமேலாகச் செய்வதற்குப் பயன்படுகிறது. பொதுவாக இரட்டைப் போரோ பட்டகத்தின் இரண்டு கூறுகளும் ஒன்றுடனொன்று பொருத்தப்பட்டிருக்கும். அத்துடன் அளவையும் நிறையையும் குறைப்பதற்காக தேவையற்ற பகுதிகள் நீக்கப்பட்டிருக்கும்

போரோ - அபே பட்டகம், இரட்டைப் போரோ பட்டகத்தின் ஒரு வேறுபாடாகும்.
**பேபி** (Baby) 2015இல் வெளிவந்த தமிழ் திகில் திரைப்படம், இயக்கம் டி. சுரேஷ். இந்த படத்தின் கதையில் பிரிந்திருக்கும் கணவன்-மனைவி பற்றியும், பின்னர் அவர்களின் மகளை காப்பாற்றுவதற்காக மீண்டும் இணைவது பற்றியும் சொல்லப்பட்டிருக்கிறது.

கதை
---

சக்தி (ஷிரா கார்க்), அவரது கணவனிடமிருந்து பிரிந்த பின்னர், அவளுடைய 6 வயது வளர்ப்பு மகள் அதிதியுடன்(பேபி ஸ்ரீவர்ஷினி) வாழ்ந்து வருகிறார். அவரது குடியிருப்பில், அதிதி தனது பெயரை யாரோ சொல்லக் கேட்க ஆரம்பிக்கிறாள், ஆரம்பத்தில் பயப்படுகிறாள். ஆனால் இது அடிக்கடி நடக்கிறது. தனது பிறந்த நாளைக் கொண்டாடும்போது, அதிதி குழந்தை பொம்மை ஒன்று தரையில் இருப்பதைக் காண்கிறாள். அப்போது மீண்டும் அக்குரல் அந்த பொம்மையை அவளுடைய பிறந்த நாள் பரிசாக எடுத்துக் கொள்ளும்படி சொல்கிறது. அதன் பிறகு அதிதி அந்த குரலுடன் தனது தொடர்பை வளர்த்து கொள்கிறார். ஒரு இரவில், அதிதி முன் பேய் தோன்றி தனது பெயரை ஆனி என்று எழுதுகிறது. இதை கவனித்த அதிதியின் தாய் சக்தி கவலை கொண்டு உளவியலாளரிடம் ஆலோசனை செய்கிறாள், குழந்தையுடன் அதிக நேரம் செலவழிக்க வேண்டுமென்று அவர் சக்திக்கு அறிவுறுத்துகிறார். சக்தி, மற்றும் சிவா (மனோஜ் பாரதிராஜா போன்ற தோற்றத்தில் குழந்தை அதிதி இல்லை என்று சக்தியின் தோழி ஒருவர் கூறியதையடுத்து சக்தி கலக்கமடைகிறாள். சிவா இருக்குமிடத்திற்கு சென்று குழந்தையை அவனையே கவனித்துக் கொள்ள வேண்டுகிறாள். இருவருக்குமிடையே நடந்த விவாதத்திற்குப் பின், சிவா தனது கதையை சொல்லத் துவங்குகிறார். பிறகு என்ன நடக்கிறது என்பதை திகில் அனுபவத்துடன் கதை கொண்டு செல்கிறது.

நடிப்பு
-------

* மனோஜ் பாரதிராஜா - சிவா (சக்தியின் முன்னாள் கணவன்)
* ஷிரா கார்க் - சக்தி (குழந்தையின் தயாராக)
* பேபி சதன்யா - அவந்திகா (சக்தியின் உண்மைக் குழந்தை)
* பேபி ஸ்ரீவர்ஷ்னி - அதிதி (சக்தியின் ஆறு வயது வளர்ப்பு குழந்தை)
* அஞ்சலி ராவ் - ஆனி (பேய்)

வரவேற்பு
--------

*பிஹிண்ட்வுட்ஸ்* என்ற இணையதளம் இப்படத்தை வெகுவாக புகழ்ந்தது. படத்தில் நடித்த குழந்தை நட்சத்திரங்கள் சிறப்பாக நடித்துள்ளனர் என்றும் அவர்களின் வசன உச்சரிப்பு மிக நன்றாக இருந்தது என்றும் பாராட்டியது. இருப்பினும், இந்த திரைப்படம் "குழந்தைகளின் மிகச்சிறந்த நடிப்பைக் கொண்டு மிகவும் ஈர்க்கக்கூடிய, வழக்கமான ஒருபேய் கதை" என்று சுருக்கமாகக் கூறுகிறது .

தமிழ் சினிமா நியூஸ் பத்திரிகையில், இப்படம் இன்னொரு வழக்கமான ஒருபேய் கதை என்றும், குழந்தை நடிகைகளான "ஸ்ரீவர்ஷ்னி மற்றும் சதன்யாவின் நடிப்பிற்கும், தாயாக நடித்துள்ள ஷீரா கார்க் ஒரு பாராட்டத்தக்க நடிப்பை அளித்துள்ளார் எனவும் , நடிகர் மனோஜ் பாரதிராஜாவுக்கு இந்த படம் மீண்டும் திரையுலகிற்கு வருவதற்கு ஒரு வாய்ப்பை கொடுத்தது எனவும் சுட்டிக் காட்டியது. மேலும் படத்தின் பிரதான குறைபாடு பகத் சிங்கின் படத்தொகுப்பு எனவும், ஒட்டுமொத்தமாக, திகில் படங்களின் உண்மையான ரசிகராக இருந்தால், இதை ஒரு முறை பார்த்துவிடலாம் என விமர்சனம் வந்தது.

மேற்கோள்கள்
-----------

1. ↑  staff. "Baby Tamil Movie Details". Tamil Cinemaprofile. 21 August 2015 அன்று பார்க்கப்பட்டது.
2. ↑  Behindwoods Review Board. "BABY TAMIL MOVIE MOVIE REVIEW". Behindwoods. 21 August 2015 அன்று பார்க்கப்பட்டது.
3. ↑  Bala, Suthan (5 July 2015). "Baby Tamil Movie Review". Tamil Cinema News. 4 மார்ச் 2016 அன்று மூலம் பரணிடப்பட்டது. 21 August 2015 அன்று பார்க்கப்பட்டது.

வெளி இணைப்புகள்
---------------

* *Baby* (பேபி) at the Tamil Internet Movie Database
[*தொடர்பிழந்த இணைப்பு*]
**பேபாஸ்** மாஸ்டர் கடன் அட்டை நிறுவனத்தினால் பிரத்தோயகமாய் வெளியிடப்பட்டிருக்கும் ஒர் கடன் அட்டையாகும். இது மாஸ்டர் கடன் அட்டையின் போட்டி நிறுவனமான விசா அறிமுகப்படுத்திய பேவேவ் அட்டையைப் போன்றது. இவ்வட்டைமற்ற கடன் அடையைப் போன்றே பயன்படுத்த முடியும் என்றாலும், இவ்வட்டையை இன்ப்ராரெட் எனப்படும் நுன்அலை மூலமாகவும் பயன்படுத்த முடியும். இவ்வட்டையைத் தேய்த்தோ(swiping ) அல்லது செருகியோ(insert) அல்லமல் அட்டைவாசிப்பு கருவிமுன் அசைப்பதன் முலம் பணப்பரிவர்தணையை பாதுகாப்பாக செய்யமுடியும்.

வேலை செய்யும்விதம்
------------------

இவ்வட்டையில் ஒர் அலைவழிப்படுதி(antenna) மற்றும் ஒரு தொகுசுற்று உள்ளிடாகப் பொருத்தப்பட்டிருக்கும். இவ்வட்டையை வாசிப்புக்கருவி முன் அசைப்பதன் மூலம், ஒர் தொடுதல்லில்லா தொடர்பு (contactless communication) அட்டைக்கும் வாசிப்புக்கருவிக்கும் ஏற்படுத்தப்பட்டு பணப்பரிவர்தனை நடைபெறுகின்றது. பணப்பரிவர்தனை செய்ய எடுக்கும் நேரத்தை குறைப்பதே இதன் நோக்கம் ஆகும். விசா நிறுவனம் அதிகபட்சமாக 50 டொலர் வரையிலான பண பரிவர்த்தையை மட்டுமே பாதுகாப்புக்காரணங்களுக்காக அனுமதிக்கின்றது.
கனடாவில் இவ்வகை அட்டையை பாங்க் ஆப் மொன்றியல் (Bank of Montreal), மக்களுக்கு வழங்கிவருகின்றது.